**Χαιρετισμός Αμαλίας Γκίκα**

ΣΥΝΈΝΟΧΟΙ ΣΤΟΝ ΦΟΝΟ ΔΕΝ ΘΑ ΓΙΝΟΥΜΕ!

 Γίναμε ξανά μάρτυρες μιας τραγωδίας με θύματα ανθρώπους που κοπανήθηκαν πάνω στα βράχια και έχασαν τη ζωή τους στην θάλασσα.

Καλούμε όλους τους φοιτητές και τις φοιτήτριες να μετατρέψουμε την οργή και την αγανάκτηση μας σε αλληλεγγύη και διεκδίκηση της ουσιαστικής προστασίας των ξεριζωμένων προσφύγων!

Καταδικάζουμε την απάνθρωπη πολιτική της ΕΕ, την κοινή δήλωση ΕΕ-Τουρκίας, την στάση της σημερινής κυβέρνησης και όλων των προηγούμενων. Αυτοί έχουν μετατρέψει τον τόπο που σπουδάζουμε σε φυλακή ψυχών και το Αιγαίο σε υγρό "τάφο", αντί για θάλασσα Ειρήνης. Είναι οι ίδιοι που βάζουν εμπόδια στις σπουδές, στα όνειρά μας και στη ζωή με δικαιώματα!

Δεν ανεχόμαστε τους δολοφονικούς σχεδιασμούς του ΝΑΤΟ, των ΗΠΑ, της ΕΕ!Δεν ανεχόμαστε να υπάρχουν νεκροί και εγκλωβισμένοι! Ενώνουμε τις φωνές μας με τον λαό του νησιού! Παλεύουμε για να νικήσει η ζωή, δεν θα συνηθίσουμε τον θάνατο!

Όσο και να θέλουν να μας κάνουν να συνηθίσουμε την κανονικότητα του θανάτου, να μας κάνουν να σωπάσουμε, εμείς απαντάμε με ενίσχυση των φοιτητικών μας συλλόγων, το πραγματικό αποκούμπι των φοιτητών απέναντι στην επίθεση που δέχονται από τη σημερινή κυβέρνηση και από τις προηγούμενες.

Όσο και να θέλουν οι εκπρόσωποι της κυβέρνησης στο Πανεπιστήμιο, ο σύλλογος μας θα συνεχίζει να φωνάζει: Όλοι στον αγώνα για μόρφωση ζωή- ο τόπος που σπουδάζουμε δεν είναι φυλακή.

Συνένοχοι στο φόνο δε θα γίνουμε !